pythainlp/thai-wiki-dataset-v3 huggingface dataset:
ดวงตาสัพพัญญู

ดวงตาสัพพัญญู (Eye of Providence) หรือ พระเนตรรู้แจ้งของพระเจ้า (all-seeing eye of God) เป็นสัญลักษณ์รูปตามีรังสีแสงหรือรัศมี (glory) รายล้อมและปกติมีรูปสามเหลี่ยมครอบอีกทีหนึ่ง สัญลักษณ์นี้เป็นตัวแทนของพระเนตรของพระเป็นเจ้าที่สอดส่องมนุษยชาติ (หรือสัพพัญญูแห่งพระเป็นเจ้า)
== อ้างอิง ==
== ดูเพิ่ม ==
ตาที่สาม
สัญลักษณ์ศาสนาคริสต์
ตา
ดีสโตน

ดีสโตน (Deestone) หรือกลุ่มบริษัทดีสโตน เป็นบริษัทผู้ผลิตยางรถยนต์ของคนไทยรายใหญ่ที่สุดในประเทศโดยส่งออกสินค้าไปยังต่างประเทศมากกว่า 120 ประเทศทั่วโลก ประกอบด้วย 5 โรงงานหลักได้แก่ บริษัท ดีสโตน จำกัด, บริษัท ดีรับเบอร์ จำกัด, บริษัท ดีสโตน อินเตอร์เนชั่นเนล จำกัด, บริษัทสวิซซ์-วัน คอร์ปอเรชั่น จำกัด และบริษัท สยามทรัค เรเดียล จำกัด โดยโรงงานทั้ง 5 แห่งนั้นตั้งอยู่ที่เทศบาลนครอ้อมน้อย จังหวัดสมุทรสาคร และ อำเภอบางเลน จังหวัดนครปฐม
== ประวัติ ==
กลุ่มบริษัทดีสโตนได้ถือกำเนิดขึ้นมาด้วยการมองการณ์ไกลในตลาดอุตสาหกรรมยาง ที่ขณะนั้นมีผู้ประกอบการจากต่างชาติเพียงไม่กี่รายในการผูกขาดตลาดการผลิตยางรถยนต์ในประเทศไทย ดีสโตนจึงได้ถือกำเนิดขึ้นมาด้วยเหตุผลที่ต้องการจะผลิตยางที่มีคุณภาพ ก่อตั้งโดย สุวิทย์ วงศาริยวานิช เมื่อปีพ.ศ. 2520  โดยเริ่มก่อตั้งโรงงานดีสโตน จำกัด เป็นแห่งแรกที่เทศบาลนครอ้อมน้อย โดยผลิตยางผ้าใบรถบรรทุกและยางมอเตอร์ไซด์เป็นหลัก
ปัจจุบันดีสโตนมีผลิตภัณฑ์มากมายเพื่อตอบโจทย์ความต้องการของตลาดต่างๆ เช่น ยางเรเดียลสำหรับรถยนต์ส่วนบุคคล, ยางเรเดียลรถบรรทุก, ยางมอเตอร์ไซด์และจักรยาน, ยางผ้าใบในรถบรรทุก เป็นต้น
== การตลาด ==
ดีสโตนเคยเป็นผู้สนับสนุนทีมฟุตบอลในไทยลีกวันคือทีม นครราชสีมา เอฟซี และทีมจากไทยลีกทูคือทีม นครปฐม ยูไนเต็ด เอฟซี ในฤดูกาล 2016-2017 และในปีพ.ศ. 2558 ดีสโตนได้เป็นผู้สนับสนุนภาพยนตร์ Fast & Furious 7 และ Fast 8 ในปี พ.ศ. 2560 ตามลำดับ
== อ้างอิง ==
บริษัทของไทย
ผู้ผลิตยางรถยนต์
Eurogame

redirect ยูโรเกม
โทษประหารชีวิตในสหราชอาณาจักร

โทษประหารชีวิตในสหราชอาณาจักร มีการใช้งานมาตั้งแต่สมัยโบราณจนถึงครึ่งหลังของคริสต์ศตวรรษที่ 20 การประหารชีวิตครั้งสุดท้ายในสหราชอาณาจักรดำเนินการโดยวิธีแขวนคอและเกิดขึ้นใน ค.ศ. 1964 ก่อนที่โทษประหารชีวิตสำหรับความผิดฐานฆ่าคนจะถูกยกเลิกไป (ใน ค.ศ. 1965 สำหรับบริเตนใหญ่ และใน ค.ศ. 1973 สำหรับไอร์แลนด์เหนือ) แต่แม้ไม่มีการใช้งานอีก โทษประหารชีวิตยังคงเป็นโทษที่กฎหมายกำหนดไว้สำหรับความผิดบางฐาน เช่น กบฏ จนกระทั่งมีการยกเลิกโดยสิ้นเชิงใน ค.ศ. 1998 ต่อมาใน ค.ศ. 2004 พิธีสารฉบับที่ 13 สำหรับอนุสัญญายุโรปว่าด้วยสิทธิมนุษยชน (13th Protocol to the European Convention on Human Rights) เริ่มมีผลผูกพันสหราชอาณาจักร ทำให้สหราชอาณาจักรไม่อาจรื้อฟื้นโทษประหารชีวิตขึ้นมาได้อีก จนกว่าจะพ้นจากความเป็นภาคีแห่งอนุสัญญาดังกล่าว
==อ้างอิง==
==บรรณานุกรม==
ประวัติศาสตร์กฎหมายสหราชอาณาจักร
โทษประหารชีวิตในสหราชอาณาจักร
กฎหมายอาญาอังกฤษ
ทางด่วนในประเทศฟิลิปปินส์

ทางด่วนในประเทศฟิลิปปินส์ เป็นระบบทางหลวงที่ควบคุมการเข้าถึงที่ควบคุมโดยกรมโยธาธิการและทางหลวง ซึ่งประกอบด้วยทางด่วนและทางหลวงมาตรฐานสูงตามภูมิภาคทั้งหมดในประเทศฟิลิปปินส์ ทางหลวงมาตรฐานสูงดังกล่าว หมายถึง ทางหลวงที่ให้บริการจราจรในระดับสูงโดยสามารถใช้ความเร็วและมีความปลอดภัยในการเดินทาง เพื่อที่จะสนับสนุนกิจกรรมทางเศรษฐกิจและสังคม ทางด่วนในประเทศฟิลิปปินส์เป็นถนนที่เก็บค่าผ่านทางหลายช่องจราจร ซึ่งดูแลรักษาโดยบริษัทเอกชนภายใต้สัปทานจากรัฐบาล ส่วนทางหลวงมาตรฐานสูงตามภูมิภาคเป็นทางหลวงที่ควบคุมการเข้าถึงเช่นกัน แต่ทำหน้าที่เป็นทางเสริมให้กับทางด่วน
ทางด่วนในประเทศฟิลิปปินส์มีระยะทางทั้งหมด  ในปี ค.ศ. 2015 และจะขยายเพิ่มเติมเป็น  ภายในปี ค.ศ. 2020 และ  ภายในปี ค.ศ. 2030 ตามแผนแม่บทที่เสนอโดยองค์การความร่วมมือระหว่างประเทศแห่งญี่ปุ่น ในปี ค.ศ. 2010
ทางด่วนในประเทศฟิลิปปินส์ประกอบด้วยทางหลวงที่ควบคุมการเข้าถึงจำนวน 10 สาย ที่เชื่อมต่อเมโทรมะนิลาไปยังจังหวัดในลูซอนเหนือและลูซอนใต้ ปัจจุบัน ทางด่วนทั้งหมดยังไม่เชื่อมต่อกัน แต่จะเป็นแผนในอนาคตที่จะเชื่อมต่อกันเป็นโครงข่าย
== ระบบการกำหนดหมายเลข ==
ตามระบบการกำหนดหมายเลขของกรมโยธาธิการและทางหลวง ป้ายทางด่วนนั้นเป็นป้ายห้าเหลี่ยมสีเหลือง และมีตัวรหัสสีดำ นำหน้าด้วยตัวอักษร "E" ย่อมาจาก "Expressway" แล้วตามด้วยหมายเลข
ในปี ค.ศ. 2015 ระบบทางด่วนในประเทศฟิลิปปินส์ประกอบด้วยเส้นทางดังต่อไปนี้ 
{|class="wikitable sortable"
! class="unsortable" | รูป
! width="20px"| หมายเลข
! class="unsortable" | เริ่มต้น
! class="unsortable" | สิ้นสุด
! ระยะทาง
! class="unsortable" | ถนนที่เก็บค่าผ่านทาง
! class="unsortable" | พื้นที่ที่ทางผ่าน
! class="unsortable" | หมายเหตุ
|-
| 130px
| 20px&nbsp;
| เกซอนซิตี
| Rosario
|
| ทางด่วนลูซอนเหนือทางด่วนซูบิก–คลาร์ก–ตาร์ลักทางด่วนตาร์ลัก–ปังกาซีนัน–ลาอูนีโยน
| จังหวัดบูลาคัน จังหวัดลาอูนีโยน เมโทรมะนิลาตอนเหนือ จังหวัดปัมปังกา จังหวัดปังกาซีนัน จังหวัดตาร์ลัก
|
|-
| 130px
| rowspan="2" | 20px&nbsp;
| มากาตี
| บาตังกัสซิตี
|
| สกายเวย์ทางด่วนลูซอนใต้Southern Tagalog Arterial Road
| จังหวัดบาตังกัส จังหวัดคาบีเต จังหวัดลากูนา เมโทรมะนิลาตอนใต้
|
|-
|130x130px
|Muntinlupa
|Bacoor
|
|ทางด่วน Muntinlupa–คาบีเต
| เมโทรมะนิลาตอนใต้ จังหวัดคาบีเต
|
|-
| 130px
| 20px&nbsp;
| Parañaque
| Kawit
| 
| ทางด่วนมะนิลา–คาบีเต
| จังหวัดคาบีเต เมโทรมะนิลาตอนใต้
|
|-
| 130px
| 20px&nbsp;
| Olongapo
| Mabalacat
|
| ทางด่วนซูบิก–Tipoทางด่วนซูบิก–คลาร์ก–ตาร์ลัก
| จังหวัดบาตาอัน จังหวัดปัมปังกา จังหวัดซัมบาเลส
|
|-
| 130px
| 20px&nbsp;
| เกซอนซิตี
| Valenzuela
|
| ทางด่วนลูซอนเหนือ Mindanao Avenue-Karuhatan Link
| เมโทรมะนิลาตอนเหนือ
|
|-
| 130px
| 20px&nbsp;
| Parañaque
| ปาไซ
|
| ทางด่วน NAIA
| เมโทรมะนิลาตอนใต้ รวมถึงท่าอากาศยานนานาชาตินินอย อากีโน
|
|}
== ทางหลวงสายเอเชีย ==
ทางหลวงเอเชียสาย 26 หรือทางหลวงสายแพน-ฟิลิปปินส์  มีเส้นทางผ่านทางด่วน 2 สายในประเทศฟิลิปปินส์
25px ทางด่วนลูซอนเหนือ จาก Guiguinto ถึง Balintawak เกซอนซิตี
25px ทางด่วนลูซอนใต้ จากทางแยกต่างระดับ Magallanes ถึง Calamba
== ดูเพิ่ม ==
ทางหลวงในประเทศฟิลิปปินส์
การขนส่งในประเทศฟิลิปปินส์
== อ้างอิง ==
ถนนในประเทศฟิลิปปินส์
อิ้นหลี่

กั๋วจวิ้นหวัง (, 24 มีนาคม 1697 – 21 มีนาคม 1738) พระนามเดิมเมื่อแรกประสูติคือ อิ้นหลี่ พระราชโอรสองค์ที่ 17 ของ จักรพรรดิคังซี ที่ประสูติจาก พระอัครชายาฉุนอี้ฉิน สกุลเฉินอีกทั้งยังเป็นพระราชอนุชาต่างพระมารดาของ จักรพรรดิยงเจิ้ง เมื่อจักรพรรดิยงเจิ้งขึ้นสืบราชบัลลังก์ต่อจากจักรพรรดิคังซีพระราชบิดาพระองค์ได้ให้พระเชษฐาและพระอนุชาเปลี่ยนพระนามองค์ชายอิ้นหลี่จึงเปลี่ยนพระนามเป็น ยฺหวิ่นหลี่
== พระประวัติ ==
องค์ชายอิ้นหลี่ประสูติเมื่อวันที่ 24 มีนาคม ค.ศ. 1697 ในราชสกุล อ้ายซินเจว๋หลัว เป็นพระราชโอรสองค์ที่ 17 ของ จักรพรรดิคังซี ส่วนพระมารดาของพระองค์คือ พระอัครชายาฉุนอี้ฉิน จากสกุลเฉิน
ใน ค.ศ. 1722 พระเชษฐาองค์ที่ 4 ของพระองค์, อิ้นเจิ้น ได้ขึ้นสืบราชบัลลังก์ภายหลังการสวรรคตของพระราชบิดาตามประวัติศาสตร์รู้จักกันในพระนาม จักรพรรดิยงเจิ้ง องค์ชายอิ้นหลี่จึงต้องเปลี่ยนพระนามเป็น องค์ชายยฺหวินหลี่ เพราะคำว่า "อิ้น" ใน อิ้นหลี่ ไปพ้องกับคำว่า อิ้น ในพระนามเดิมของจักรพรรดิยงเจิ้งคือ "อิ้นเจิ้น" ในเดือนเมษายนปีเดียวกันองค์ชายยฺหวินหลี่ได้รับพระราชทานพระอิสริยยศเป็น กั๋วจวิ้นหวังขั้น 2
ในเดือนกุมภาพันธ์ ค.ศ. 1728 องค์ชายยฺหวินหลี่ได้รับการเลื่อนพระอิสริยยศเป็น กั๋วจวิ้นหวังขั้น 1 หลังจากนั้นจึงได้เข้ารับราชการใน กรมความลับทหาร พร้อมกับได้รับภารกิจสำคัญคือการคุ้มครอง ดาไล ลามะ องค์ที่ 7 กลับไปยังทิเบตทำให้พระองค์ได้อุปถัมภ์และศึกษา ศาสนาพุทธแบบทิเบต
เมื่อจักรพรรดิยงเจิ้งประชวรหนักใกล้สวรรคตองค์ชายยฺหวินหลี่ได้ตอบรับและสนับสนุนองค์รัชทายาทให้ขึ้นสืบราชบัลลังก์, องค์ชายหงลี่ จักรพรรดิยงเจิ้งเสด็จสวรรคตใน ค.ศ. 1735 และสืบราชบัลลังก์โดยองค์ชายหงลี่ซึ่งในประวัติศาสตร์รู้จักในพระนาม จักรพรรดิเฉียนหลง
== ละครโทรทัศน์ ==
ที่ช่องทีวีบี ในเรื่องจอมจักรพรรดิเฉียนหลง มีอิ้นหลี่ในเรื่อง คนนำแสดงนั่นก็คือ เซี่ย เสียน ในเนื้อเรื่องเทียบเป็นอา ขององค์ชายหงลี่ ตรงตามประวัติศาสตร์ แต่ในเนื้อเรื่องพระองค์ทรงต่อต้านเฉียนหลงแบบลับๆ สุดท้ายก่อกบฏกับองค์ชายหงจาน (ในเรื่องรับบทเป็นบุตรของกั๋วจวิ้นหวัง) แต่องค์ชายหงจานและหน่วยปืนไฟของพระองค์เป็นสายสืบจากในวัง สุดท้ายกั๋วจวิ้นหวังฆ่าตัวตายเพราะชิงบัลลังก์ไม่สำเร็จ
บุคคลในยุคราชวงศ์ชิง
ฟิโลโซฟีออฟมิราเคิล

ฟิโลโซฟีออฟมิราเคิล (Филосо́фия чу́да|Filosofiya chuda|fʲɪlɐˈsofʲɪjə ˈt͡ɕudə; Philosophy of Miracle) เป็นอัลบั้มเปิดตัวของนักร้องชาวรัสเซีย วีตัส ออกจำหน่ายในปี ค.ศ. 2001 อัลบั้มนี้เป็นที่นิยมกันอย่างกว้างขวางในกลางปี ค.ศ. 2011 หลังจากที่เพลง "เดอะเซเวนท์เอลลีเมนต์" หรือที่ถูกเรียกกันว่า 'นักร้องแปลกชาวรัสเซีย' และเพลง "โอเปรา 2" ได้รับความนิยมในหลายปีก่อนหน้านั้น ตามที่รายงาน อัลบั้มมียอดจำหน่ายอย่างน้อย 3.5 ล้านชุดในเฉพาะประเทศจีน เพลงทั้งหมดประพันธ์และร่วมประพันธ์โดยวีตัส ยกเว้นเพลง "Prelude" ที่ประพันธ์โดย Dmitri Plachkovsky อัลบั้มนี้ได้บันทึกโดยนักดนตรีเบื้องหลังหลายท่าน รวมถึงเวียนนาซิมโฟนี นิตยสารนีออน (Неон||nʲɪˈon) ได้อธิบายถึงอัลบั้มนี้ว่าเป็นอัลบั้มที่ "สด ดั้งเดิม ใหม่ และน่าสนใจ"
== รายการเพลง ==
== อ้างอิง ==
== แหล่งข้อมูลอื่น ==
Amazon reviews
Vitas official website (English version) 
English translations of lyrics
อัลบั้มเพลงในปี พ.ศ. 2544
ช้าง เอฟเอคัพ 2561

การแข่งขันฟุตบอล ช้าง เอฟเอคัพ ฤดูกาล 2561 เป็นการแข่งขันไทยเอฟเอคัพ ฤดูกาลที่ 23 โดยจัดการแข่งขันแบบแพ้คัดออก โดยการแข่งขันรายการนี้จัดขึ้นโดย สมาคมฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือก รอบเพลย์ออฟ รอบแบ่งกลุ่ม รวมไปถึง การแข่งขันชิงถ้วยไทยแลนด์ แชมเปี้ยนส์ คัพ กับทีมแชมป์โตโยต้า ไทยลีก ต่อไป
== ระบบการแข่งขัน ==
==ผลการแข่งขัน==
=== รอบคัดเลือก ===
รอบคัดเลือกสำหรับทีมที่ได้ลงเล่นใน ไทยลีก 2 ฤดูกาล 2561, ไทยลีก 3 ฤดูกาล 2561, ไทยลีก 4 ฤดูกาล 2561 และ ไทยลีก อเมเจอร์ ทัวร์นาเมนต์ 2561. รอบคัดเลือกได้มีการจับสลากขึ้นเมื่อวันที่ 21 มีนาคม พ.ศ. 2561 โดยสมาคมกีฬาฟุตบอลแห่งประเทศไทย ในพระบรมราชูปถัมภ์. ทุกนัดในรอบนี้จะจัดขึ้นในวันที่ 4 เมษายน พ.ศ. 2561.
=== รอบ 64 ทีมสุดท้าย ===
รอบ 64 ทีมสุดท้ายได้มีการจับสลากขึ้นเมื่อวันที่ 30 พฤษภาคม พ.ศ. 2561 โดยสมาคมกีฬาฟุตบอลแห่งประเทศไทย ในพระบรมราชูปถัมภ์. ทุกนัดในรอบนี้จะจัดขึ้นในวันที่ 27 มิถุนายน พ.ศ. 2561.
=== รอบ 32 ทีมสุดท้าย ===
รอบ 32 ทีมสุดท้ายจะประกอบไปด้วย 30 สโมสรที่มาจากทีมชนะเลิศของรอบแรกที่ผ่านเข้ารอบดังนี้ 13 ทีมจาก ไทยลีก 2561, 7 ทีมจาก ไทยลีก 2 2561, 4 ทีมจาก ไทยลีก 3, 5 ทีมจาก ไทยลีก 4 และ 1 ทีมจาก ไทยลีก อเมเจอร์ลีก. และเมื่อช่วงบ่ายของวันที่ 29 มิถุนายน พ.ศ. 2561 ได้มีพิธีการจับสลากประกบคู่ เอฟเอ คัพ 2561 รอบ 32 ทีมสุดท้าย. ทุกนัดในรอบนี้จะจัดขึ้นในวันที่ 4 กรกฎาคม พ.ศ. 2561.
=== รอบ 16 ทีมสุดท้าย ===
รอบ 16 ทีมสุดท้ายจะประกอบไปด้วย 16 สโมสรที่มาจากทีมชนะเลิศของรอบสองที่ผ่านเข้ารอบดังนี้ 8 ทีมจาก ไทยลีก 2561, 4 ทีมจาก ไทยลีก 2 2561, 1 ทีมจาก ไทยลีก 3 และ 3 ทีมจาก ไทยลีก 4. และเมื่อช่วงบ่ายของวันที่ 13 กรกฎาคม พ.ศ. 2561 ได้มีพิธีการจับสลากประกบคู่ เอฟเอ คัพ 2561 รอบ 16 ทีมสุดท้าย. ทุกนัดในรอบนี้จะจัดขึ้นในวันที่ 25 กรกฎาคม พ.ศ. 2561.
=== รอบ 8 ทีมสุดท้าย ===
รอบ 8 ทีมสุดท้ายจะประกอบไปด้วย 8 สโมสรที่มาจากทีมชนะเลิศของรอบ 16 ทีมสุดท้ายที่ผ่านเข้ารอบดังนี้ 5 ทีมจาก ไทยลีก 2561, 2 ทีมจาก ไทยลีก 2 2561 และ 1 ทีมจาก ไทยลีก 3. และเมื่อช่วงบ่ายของวันที่ 26 กรกฎาคม พ.ศ. 2561 ได้มีพิธีการจับสลากประกบคู่ เอฟเอ คัพ 2561 รอบ 8 ทีมสุดท้าย. ทุกนัดในรอบนี้จะจัดขึ้นในวันที่ 1 สิงหาคม พ.ศ. 2561.
=== รอบรองชนะเลิศ ===
รอบรองชนะเลิศจะประกอบไปด้วย 4 สโมสรที่มาจากทีมชนะเลิศของรอบ 8 ทีมสุดท้ายที่ผ่านเข้ารอบดังนี้ 3 ทีมจาก ไทยลีก 2561 และ 1 ทีมจาก ไทยลีก 2 2561. และเมื่อช่วงบ่ายของวันที่ 23 สิงหาคม พ.ศ. 2561 ได้มีพิธีการจับสลากประกบคู่ เอฟเอ คัพ 2561 รอบรองชนะเลิศ. ทุกนัดในรอบนี้จะจัดขึ้นในวันที่ 26 กันยายน พ.ศ. 2561.
=== รอบชิงชนะเลิศ ===
== รางวัล ==
ทีมชนะเลิศ - จะได้รับเงินสด 5,000,000 บาท พร้อมสิทธิ์แข่งขัน เอเอฟซี แชมเปียนส์ลีก รอบเพลย์ออฟ รอบ 2
ทีมรองชนะเลิศ - จะได้รับเงินสด 1,000,000 บาท
== ผู้ทำประตูสูงสุด ==
==ดูเพิ่ม==
ไทยลีก ฤดูกาล 2561
ไทยลีก 2 ฤดูกาล 2561
ไทยลีก 3 ฤดูกาล 2561
ไทยลีก 4 ฤดูกาล 2561
โตโยต้า ลีกคัพ 2561
ไทยแลนด์แชมเปียนส์คัพ 2561
==อ้างอิง==
==แหล่งข้อมูลอื่น==
เฟซบุ๊ก (1)
เฟซบุ๊ก (2)
ไทยเอฟเอคัพ
การแข่งขันฟุตบอลในประเทศไทย
ไทย
ประเทศไทยในปี พ.ศ. 2561
นิวคาสเซิล (รัฐนิวเซาท์เวลส์)

นิวคาสเซิล (Newcastle; อาวาบากัล: Mulubinba) เป็นพื้นที่เขตมหานครและเมืองที่มีประชากรมากเป็นอันดับ 2 ในรัฐนิวเซาท์เวลส์ ประเทศออสเตรเลีย ซึ่งรวมพื้นที่รัฐบาลท้องถิ่นนิวคาสเซิลและเลกแมคไควร์
==อ้างอิง==
==แหล่งข้อมูลอื่น==
เมืองในประเทศออสเตรเลีย
บีทมาเนีย

Beatmania (ビートマニア) เป็นวิดีโอเกมแนวจังหวะ พัฒนาโดยโคนามิ และเผยแพร่ครั้งแรกในเดือนธันวาคม 1997
วิดีโอเกมอาร์เคด
วิดีโอเกมดนตรี
เอลียากีม ม็องกาลา

เอลียากีม ออนส์ ม็องกาลา (Eliaquim Hans Mangala; เกิด 13 กุมภาพันธ์ ค.ศ. 1991) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งเซ็นเตอร์แบ็กให้กับบาเลนเซียและทีมชาติฝรั่งเศส
ม็องกาลาเกิดในประเทศฝรั่งเศส แต่ย้ายไปประเทศเบลเยียมตั้งแต่วัยเยาว์ เขาเริ่มต้นเส้นทางอาชีพกับสโมสร Standard Liège และย้ายไปปอร์ตูในปี ค.ศ. 2011 ซึ่งเขาสามารถพาทีมคว้าแชมป์ปรีไมราลีกา ก่อนที่จะย้ายไปแมนเชสเตอร์ซิตีในปี ค.ศ. 2014 ด้วยค่าตัว 32 ล้านปอนด์
เขาลงเล่นให้กับทีมชาติฝรั่งเศสนัดแรกเมื่อวันที่ 6 มิถุนายน ค.ศ. 2013 ในนัดที่พบกับอุรุกวัย เขายังติดทีมชาติในการแข่งขันฟุตบอลโลก 2014 ที่ประเทศบราซิล และฟุตบอลชิงแชมป์แห่งชาติยุโรป 2016 ที่ประเทศบ้านเกิดของเขาเอง
== เกียรติประวัติ ==
=== สโมสร ===
Standard Liège
เบลเจียนโปรลีก: 2008–09
เบลเจียนคัพ: 2010–11
เบลเจียนซูเปอร์คัพ: 2009
ปอร์ตู
ปรีไมราลีกา: 2011–12, 2012–13
Supertaça Cândido de Oliveira: 2012, 2013
=== บุคคล ===
ทีมยอดเยี่ยมแห่งปีของ O Jogo: 2013
ทีมยอดเยี่ยมแห่งฤดูกาลของยูฟ่ายูโรปาลีก: 2013–14
== อ้างอิง ==
== แหล่งข้อมูลอื่น ==
บุคคลที่ยังมีชีวิตอยู่
นักฟุตบอลชาวฝรั่งเศส
กองหลังฟุตบอล
ผู้เล่นในปรีไมราลีกา
ผู้เล่นสต็องดาร์ลีแยฌ
ผู้เล่นสโมสรฟุตบอลโปร์ตู
ผู้เล่นสโมสรฟุตบอลแมนเชสเตอร์ซิตี
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลบาเลนเซีย
ผู้เล่นในพรีเมียร์ลีก
ผู้เล่นในลาลิกา
นักฟุตบอลทีมชาติฝรั่งเศส
ผู้เล่นในฟุตบอลโลก 2014
ผู้เล่นในฟุตบอลชิงแชมป์แห่งชาติยุโรป 2016
บุคคลจากจังหวัดโอดแซน
กระสวยแซงเวลา

กระสวยแซงเวลา (อังกฤษ: The Time Machine) เป็นภาพยนตร์ไซไฟสัญชาติอเมริกา สร้างขึ้นเมื่อปี ค.ศ. 2002 กำกับโดย ไซมอน เวลส์, กอร์ เวอร์บินสกี นำแสดงโดย กาย เพียร์ซ, ซาแมนธา มัมบา, มาร์ก แอ็ดดี้, เซียนน่า กิลเลอร์รี่ย์, พิลลิดา ลอว์, อลัน ยัง, ออร์ลันโด โจนส์, เจเรมี ไอเอินส์
==เนื้อเรื่องย่อ==
นักวิทยาศาสตร์จอมประดิษฐ์ อเล็กซานเดอร์ ฮาร์ทเดอเจน มีความตั้งใจอันแรงกล้า ที่จะพิสูจน์ความเป็นไปได้ในการเดินทางข้ามเวลา และกลับกลายเป็นความมุ่งมั่น จากการสูญเสียคนรัก เอ็มมา ที่ผลักดันให้เขาต้องการกลับไปแก้ไขอดีต ในวันที่เกิดเหตุ ตลอด 4 ปีให้หลัง เขาตัดตัวเองออกจากโลกภายนอก ท่ามกลางความหวาดวิตกของเพื่อนสนิท ศาสตราจารย์ เดวิด ฟิลบี้ และ แม่บ้านผู้จงรักภักดี มิสซิสวัตชิต ฟิลบี้กับมิสซิสวัตชิต ไม่มีวันเห็นสิ่งที่ครอบงำจิตใจอเล็กซานเดอร์ หรือแม้แต่จะคิดว่า เขาจะประสบความสำเร็จ ในการสร้างเครื่องเดินทางข้ามเวลา และถึงแม้ว่าเขาจะสามารถย้อนกลับไป เพื่อจะแก้ไขเหตุการณ์นั้น มิช้าเขาก็ได้เรียนรู้ความจริงที่ร้ายกาจว่าอดีตมิอาจเปลี่ยนแปลงได้ เขาจึงคาดเดาว่า บางทีอนาคตอาจมีคำตอบที่เขาเฝ้าค้นหา อเล็กซานเดอร์จึงกลับไปใช้เครื่อง และเดินทางอีกครั้งไปยังปี 2030 ณ ที่ซึ่งเขาได้พบกับ วอกซ์ ภาพคอมพิวเตอร์ 3 มิติ ซึ่งถูกโปรแกรมให้ตอบคำถามทุกอย่างให้กับทุกเรื่อง เมื่ออเล็กซานเดอร์ได้พบกับวอกซ์ เขากลับเต็มไปด้วยคำถาม แต่ก่อนที่เขาจะได้กลับมายังโลกปัจจุบัน ภัยพิบัติแห่งอนาคตได้ส่งเขาไปอีก 800,000 ปีข้างหน้า ที่นั่นเขาได้พบกลุ่มแห่งหน้าผาชนเผ่าอีลอย และ มาร่า กับน้องชายของเธอ คาเลน ผู้ได้ให้ที่พำนักแก่เขา และกลายเป็นเพื่อน และครูของเขาในโลกอันแปลกใหม่ อีลอยเป็นชนเผ่าที่ดี..แต่พวกเขาต้องเผชิญกับสิ่งน่าสพรึงกลัว นั่นคือ มอร์ลอค ชนเผ่ากินเนื้อที่ดุร้าย ซึ่งจะขึ้นมาจากที่อยู่ใต้ดิน เพื่อล่าพวกอีลอย วิวัฒนาการแห่งศตวรรษ ได้แบ่งแยกให้มอร์ลอคกลายเป็นนักสะกดรอยและนักล่า ภายใต้การนำของหัวหน้าผู้ชาญฉลาด ผู้มีหน้าตาเหมือนมนุษย์ แต่เป็นที่น่าหวั่นเกรง เขาคือ อูเบอร์-มอร์ลอค อเล็กซานเดอร์พบว่า มนุษยชาติได้แบ่งออกเป็นชนเผ่าผู้ล่า..และผู้ถูกล่า!!!
==นักแสดง==
กาย เพียร์ซ รับบท ดร. อเล็กซานเดอร์ ฮาร์ทเดอเจน
ซาแมนธา มัมบา รับบท มารา
มาร์ก แอ็ดดี้ รับบท เดวิด ฟิลบี้
เซียนน่า กิลเลอร์รี่ย์ รับบท เอ็มมา
พิลลิดา ลอว์ รับบท มิสซิสวัตชิต
อลัน ยัง รับบท คนงานร้านดอกไม้
ออร์ลันโด โจนส์ รับบท ว็อกซ์ 114
เจเรมี ไอเอินส์ รับบท เดอะ อูเบอร์ เมอร์ล็อค
โอเมโร มัมบา รับบท คาเลน
แยนซีย์ เอเรียส รับบท ทอเลน
ลอรา เคิร์ก รับบท คนขายดอกไม้
จอร์ช สแตมเบิร์ก รับบท คนขับรถยนต์
มิดี้ คริสต์ รับบท นักวิ่งจ๊อกกิ้ง
คอนนี่ เรย์ รับบท ครูพาเที่ยว
ปีเตอร์ คาริก้า รับบท ผู้ฝึกสอน
แม็กซ์ เบเคอร์ รับบท ฆาตกรที่ฆ่าเอ็มมา
==อ้างอิง==
==แหล่งข้อมูลอื่น==
ภาพยนตร์อเมริกัน
เอริก ลาเมลา

เอริก มานูเอล ลาเมลา (Erik Manuel Lamela; เกิด 4 มีนาคม ค.ศ. 1992) เป็นนักฟุตบอลอาชีพชาวอาร์เจนตินา ปัจจุบันเล่นในตำแหน่งกองกลางตัวรุกหรือปีกให้แก่เซบิยา สโมสรในลาลิกา และทีมชาติอาร์เจนตินา
เขาเริ่มต้นอาชีพกับรีเบร์เปลต ต่อมาในปี ค.ศ. 2011 เขาย้ายไปโรมา ด้วยค่าตัว 12 ล้านยูโร หลังจากผ่านไปสองฤดูกาลในเซเรียอา เขาย้ายไปเข้าร่วมทอตนัมฮอตสเปอร์ด้วยค่าตัว 25.8 ล้านปอนด์ เขาลงเล่น 257 นัด และทำ 37 ประตูให้กับสโมสร พาทีมเป็นรองแชมป์ ยูฟ่าแชมเปียนส์ลีกในฤดูกาล 2018–19 ในเดือนกรกฎาคม ค.ศ. 2021 เขาย้ายร่วมทีมเซบิยา ซึ่งเป็นส่วนหนึ่งในข้อแลกเปลี่ยนการซื้อตัว บรายัน ฆิล ของสเปอร์
นอหจากนี้เขาลงเล่นให้กับทีมชาติอาร์เจนตินาชุดใหญ่มาตั้งแต่ปี ค.ศ. 2011 และเคยพาอาร์เจนตินาคว้ารองแชมป์โกปาอาเมริกา 2015 ที่ประเทศชิลี และโกปาอาเมริกาเซนเตนาริโอ ที่สหรัฐ
== ทีมชาติ ==

ลาเมลาลงเล่นให้กับทีมชาติอาร์เจนตินา รุ่นอายุไม่เกิน 20 ปี ในการแข่งขันฟุตบอลโลกเยาวชนอายุไม่เกิน 20 ปี 2011 โดยเขาทำได้สามประตูจากการลงเล่นสี่นัด
เขาลงเล่นนัดแรกให้กับทีมชาติชุดใหญ่เมื่อวันที่ 25 พฤษภาคม ค.ศ. 2011 ในนัดกระชับมิตรพบกับปารากวัย
ต่อมาวันที่ 3 กันยายน ค.ศ. 2014 ลาเมลายิงประตูแรกในนามทีมชาตินัดที่อาร์เจนตินาเอาชนะเยอรมนี 4–2 และในเดือนพฤษภาคม ค.ศ. 2015 ลาเมลาถูกเลือกติดทีมชาติโดยเคราร์โด มาร์ตีโน ในการแข่งขันโกปาอาเมริกา 2015 ที่ประเทศชิลี
ในปี ค.ศ. 2016, ลาเมลาถูกเลือกติดทีมชาติอีกครั้ง ในการแข่งขันโกปาอาเมริกา 2016 เขาเป็นส่วนหนึ่งที่พาอาร์เจนตินาไปถึงรอบชิงชนะเลิศ เขาลงเล่นในรอบแบ่งกลุ่มทุกนัด และยิงประตูในนัดที่ชนะโบลิเวีย 3–0 จากฟรีคิก ต่อมาก็ยิงประตูในรอบก่อนรองชนะเลิศ นัดที่ชนะเวเนซุเอลา 4–1 โดยนัดนั้นเขาลงมาเป็นตัวสำรอง และในรอบชิงชนะเลิศ นัดที่พบกับชิลี เขาลงเล่นในฐานะตัวสำรอง โดยลงมาในนาทีที่ 111 ช่วงต่อเวลาพิเศษ สุดท้ายชิลีเป็นฝ่ายชนะลูกโทษ 4–2
=== ประตูในนามทีมชาติ ===
== เกียรติประวัติ ==
=== สโมสร ===
โรมา
โกปปาอีตาเลีย: รองชนะเลิศ 2012–13
ทอตนัมฮอตสเปอร์
ฟุตบอลลีกคัพ: รองชนะเลิศ 2014–15, 2020–21
ยูฟ่าแชมเปียนส์ลีก: รองชนะเลิศ 2018–19
=== ทีมชาติ ===
อาร์เจนตินา
โกปาอาเมริกา: ชนะเลิศ 2015, 2016
=== บุคคล ===
แอสซิตส์สูงสุดในอีเอฟแอลคัพ: 2016–17
ผู้ทำประตูยอดเยี่ยมในพรีเมียร์ลีก: ประจำเดือนมีนาคม ค.ศ. 2021
ผู้ทำประตูยอดเยี่ยมในพรีเมียร์ลีก: ประจำฤดูกาล 2020–21
== อ้างอิง ==
== แหล่งข้อมูลอื่น ==
เอริก ลาเมลา ที่เว็บไซต์สโมสรฟุตบอลทอตนัมฮอตสเปอร์
บุคคลที่ยังมีชีวิตอยู่
บุคคลจากบัวโนสไอเรส
นักฟุตบอลชาวอาร์เจนตินา
นักฟุตบอลทีมชาติอาร์เจนตินา
ผู้เล่นในเซเรียอา
ผู้เล่นในพรีเมียร์ลีก
ผู้เล่นในลาลิกา
ผู้เล่นกลุบอัตเลติโกริเบร์เปลต
ผู้เล่นสมาคมกีฬาโรมา
ผู้เล่นสโมสรฟุตบอลทอตนัมฮอตสเปอร์
ผู้เล่นสโมสรฟุตบอลเซบิยา
ผู้เล่นในโกปาอาเมริกา 2015
ผู้เล่นในโกปาอาเมริกาเซนเตนาริโอ
คู่ระห่ำ ฝรั่งแสบ

คู่ระห่ำ ฝรั่งแสบ (อังกฤษ: From Paris with Love) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2010 กำกับโดย ปีแยร์ โมเรล นำแสดงโดย จอห์น ทราโวลตา, โจนาธาน รีส เมเยอร์ส, กาเชีย สมุทเนียค,
ริชาร์ด เดอร์เดน
==เนื้อเรื่องย่อ==
ความปรารถนาของหนุ่มเจ้าหน้าที่รัฐที่มีชื่อว่า เจมส์ รีซ คืออยากโดดเด่นเจิดจ้ามากกว่าอยู่ในเงาของการงานเดิมๆ แต่แล้วเมื่อเขาได้เคียงบ่าเคียงไหล่กับตำรวจปราบปรามอาชญากรรมกับคู่หูคนใหม่ นั่นคือ ชาร์ลี แว็กซ์ ทว่าระหว่างที่ทั้งสองบุกทะลวงปารีสในภารกิจต่อต้านขบวนการก่อการร้าย เพื่อความสงบสุขของชาวประชา สายลับหนุ่มกลับพบว่าอาวุธที่ร้ายกาจที่สุดก็คือคนที่เรารักที่สุดนั่นเอง
== นักแสดง ==
จอห์น ทราโวลตา รับบท ชาร์ลี แว็กซ์
โจนาธาน รีส เมเยอร์ส รับบท เจมส์ รีซ
กาเชีย สมุทเนียค รับบท คาโรไลน์
เดวิด แกสแมน รับบท นักท่องเที่ยวชาวเยอรมัน
ริชาร์ด เดอร์เดน รับบท เอกอัครราชทูตเบนนิงตัน
หยิน บิง รับบท เอ็ม. หว่อง
แอมเบอร์ โรส เรวาห์ รับบท นิโคล
เอริค โกดอน รับบท นายกรัฐมนตรีต่างประเทศ
เฟรนช็อยส์ เบรดอน รับบท ผู้ค้ายา
เชมส์ ดาห์มานี รับบท ราชิด
ซามี่ ดารร์ รับบท แมงดา
จูเลี่ยน แฮคเนอรี่ รับบท นักต้มตุ๋นชาวจีน
โมสเตฟ่า สตีตี รับบท เดอร์ ยาซิน
รีเบ็คก้า ดายาน รับบท เสนาธิการนายกรัฐมนตรีต่างประเทศ
ไมเคิล-แวนเดอร์-ไมเรน รับบท พนักงานรักษาความปลอดภัยสนามบิน
ดีดีเย คอนสแตนต์ รับบท พนักงานศุลกากร
อเล็กซานดร้า บอยด์ รับบท หัวงหน้าคณะผู้แทน
สตีเฟน ชากอฟ รับบท ผู้รักษาความปลอดภัยแอมบาสซี
ไมค์ พาวเวอรส์ รับบท ผู้รักษาความปลอดภัยแอมบาสซี
นิค ลอเรน รับบท หัวหน้าผู้รักษาความปลอดภัย
แฟริด อิเลาอาร์ดี รบบท คนขับรถหน้าเหี้ยม
เมลิสซา มาร์ส รับบท โสเภณีของแว็กซ์
เฟรเดริก เชา เจ้านายชาวจีน
จอห์น คิเรียโค
ลุก แบซง รับบท คนออกจากรถ
เคลลี่ เพรสตัน รับบท หญิงสาวในหอไอเฟล
==อ้างอิง==
==แหล่งข้อมูลอื่น==
หนูไฮโซ ขอเป็นฮีโร่สักวัน

หนูไฮโซ ขอเป็นฮีโร่สักวัน (อังกฤษ: Flushed Away) เป็นภาพยนตร์อนิเมชั่น สัญชาติอเมริกา สร้างขึ้นเมื่อปี ค.ศ. 2012 กำกับโดย เดวิด โบเวอรส์, แซม เฟลล์ ให้เสียงพากย์โดย  ฮิว แจ็กแมน, เคต วินสเล็ต, เอียน แม็กเคลเลน, ฌ็อง เรโน, บิลล์ ไนย์, แอนดี้ เซอร์คิส, เชน ริชชี
==เนื้อเรื่องย่อ==
เรื่องราวของร็อดดี้ "หนูสังคม" ชั้นสูง ที่ถูกไล่ออกจากแฟลตที่เคนซิงตัน เมื่อลงสู่แรทโทโปลิส โลกคึกคักในท่อระบายน้ำใต้ท้องถนนกรุงลอนดอน ที่นั่นเขาได้พบ "ริต้า" นักธุรกิจเก็บกู้ของเก่าที่เก็บของในท่อระบายน้ำด้วยเรือแจมมี่ดอดเจอร์ที่ซื่อสัตย์ ทั้งสองต้องหาทางลัดเลาะไปในเมืองวุ่นวายที่มีอันตรายรอบด้านต่อหนูทุกตัว รวมถึงน้ำวนไหลเชี่ยวที่เกิดขึ้นอย่างไม่รู้เนื้อรู้ตัวด้วย
และที่สำคัญที่สุดคือคางคกผู้ชั่วร้ายกับสไปค์และวิทตี้ หนูรับใช้ของมัน แม้ร็อดดี้จะไม่คุ้นเคยในตอนแรก แต่อภิสิทธิหนูอย่างเขาก็กลายเป็นวีรบุรุษอย่างไม่น่าเชื่อเมื่อได้รู้ว่าแรทโทโปลิสกำลังจะมีอันตรายจากโลกเบื้องบน
==นักแสดง (ให้เสียงพากย์)==
ฮิว แจ็กแมน พากย์เสียงเป็น โรเดอร์ริค "ร็อดดี้" St. เจมส์
เคต วินสเล็ต พากย์เสียงเป็น ริต้า มาโลน
เอียน แม็กเคลเลน พากย์เสียงเป็น เดอะ ทอดด์
ฌ็อง เรโน พากย์เสียงเป็น เลอ ฟร็อก
แอนดี้ เซอร์คิส พากย์เสียงเป็น สไปค์
บิลล์ ไนย์ พากย์เสียงเป็น เวท์ที่
เชน ริชชี พากย์เสียงเป็น ซิด
มีเรียม มาร์โกลย์ พากย์เสียงเป็น ย่าของริต้า
ราเชล รอว์ลินสัน พากย์เสียงเป็น ทาบิต้า
==อ้างอิง==
==แหล่งข้อมูลอื่น==
ภาพยนตร์อเมริกัน
ภาพยนตร์แอนิเมชันพาราเมาต์พิกเจอส์
ส.ว.า.ท. หน่วยจู่โจมระห่ำโลก

ส.ว.า.ท. หน่วยจู่โจมระห่ำโลก (อังกฤษ: S.W.A.T.) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2003 กำกับโดย คลาร์ก จอห์นสัน นำแสดงโดย ซามูเอล แอล. แจ็กสัน, โคลิน ฟาร์เรล, มิเชลล์ ราดรีเกซ, แอลแอล คูล เจ ภาพยนตร์เรื่องนี้มีภาพยนตร์ภาคต่อคือ ส.ว.า.ท. หน่วยจู่โจมระห่ำโลก 2
==เนื้อเรื่องย่อ==
จิม สตรีท สมาชิกเก่าของทีม S.W.A.T. ถูกไล่ออกจากทีมพร้อมกับ ไบรอัน แกมเบิล คู่หูเพื่อนซี้ เนื่องจากการตัดสินใจที่ไม่เหมาะสมของทั้งคู่ในการเข้าชิงตัวประกันในเหตุการณ์การปล้นธนาคาร จนทำให้ตัวประกันได้รับบาดเจ็บจนกรมตำรวจต้องถูกฟ้องร้อง หลังจากนั้นแกมเบิลก็ลาออกจากทีมทันที แต่สำหรับสตรีทการเป็นตำรวจหมายถึงชีวิตทั้งชีวิต เขาจึงยอมถูกลดขั้นมาทำงานในห้องเก็บปืนและได้แต่หวังว่าวันหนึ่งจะมีโอกาสได้สวมชุดยูนิฟอร์มของหน่วย S.W.A.T. อีกครั้ง ต่อมาเมื่อ ฮอนโด ฮาร์เรลสัน หน่วยสวาทสุดเก๋าผู้เป็นตำนาน ได้ถูกเรียกตัวกลับมาประจำการรับหน้าที่มอบหมายให้ทำการสร้างหน่วยสวาททีมใหม่ขึ้นมา เขาได้คัดเลือกลูกทีม 5 คน ประกอบไปด้วย ไมเคิล บ็อกเซอร์ , ที.เจ. แม็คเคบ 2 สมาชิกในทีมเดิม ร่วมด้วย ดีคอน เดค เคย์ นายตำรวจจอมพลังน้องใหม่ ส่วนอีก 2 คนที่เหลือ ฮอนโดจำต้องงัดข้อกับผู้บังคับบัญชาจอมสร้างภาพอย่าง โทมัส ฟุลเลอร์ ที่ไม่อนุมัติลูกทีมที่เหลือ 2 คนที่ฮอนโดต้องการ คนแรกคือตำรวจหญิงสุดแกร่ง คริส ซานเชซ ที่ฟุลเลอร์รับไม่ได้หากหน่วยสวาทต้องมีผู้หญิง ส่วนอีกคนคือจิม สตรีท ที่ถูกไล่ออกโดยฟุลเลอร์ เพียงไม่กี่อาทิตย์หลังจากการฝึกความแข็งแกร่งทางร่างกาย ทีมสวาทชุดใหม่ซึ่งผ่านบททดสอบสุดหินของผู้กองฟุลเลอร์มาได้ ก็ต้องได้รับภาระกิจสุดอันตราย ในการควบคุมตัว อเล็กซ์ มอนเท็ล เจ้าพ่อค้ายาตัวเอ้ชาวฝรั่งเศส ที่มาถูกจับกุมอย่างบังเอิญในอเมริกา โดยในตอนที่ถูกจับกุม อเล็กซ์ได้ประกาศผ่านทาง TV ไปทั่วโลกว่า จะให้เงินจำนวน 100 ล้านเหรียญสหรัฐกับใครก็ตามที่สามารถช่วยเขาหนีจากการจับกุมครั้งนี้ได้ ซึ่งสร้างความวุ่นวายไปทั่ว เมื่อกลุ่มผู้ก่อการร้ายจากทั่วโลกได้ยอมลงทุนที่จะบุกเข้าชิงตัวอเล็กซ์จากการควบคุมของตำรวจ เพื่อแลกกับเงินมหาศาล และในจำนวนผู้ก่อการร้ายก็มีไบรอัน แกมเบิล อดีตเพื่อนซี้ของจิมรวมอยู่ด้วย
==นักแสดง==
โคลิน ฟาร์เรล รับบท เจมส์ "จิม" สตรีท
ซามูเอล แอล. แจ็กสัน รับบท แดเนียล "ฮอนโด" ฮาร์เรลสัน
มิเชลล์ ราดรีเกซ รับบท คริสติน่า "คริส" ซานเชส
แอลแอล คูล เจ รับบท เดคอน "เด็ค" เคย์
โอลิเวียร์ มาร์ติเนซ รับบท อเล็กซานเดอร์ มอนเท็ล
เจเรมี เรนเนอร์ รับบท ไบรอัน แกมเบิล
จอร์ช ชาร์ล รับบท เทรวิส โจเซฟ "ที.เจ." แม็คคาบี้
ไบรอัน ฟาน โฮลต์ รับบท ไมเคิล บ็อกเซอร์
เค็น ดาวิเตียน รับบท มาร์ติน กัสโซอีน
เรจ อี. แคธีย์ รับบท แกรโกรี วาลัสเควซ
แลร์รี พอยน์เดกซ์เตอร์ รับบท โทมัส ฟุลเลอร์
เพจ เคนเนดี รับบท ทราวิส
โดเมนิก ลอมบาร์ดอซซี่ รับบท จีคิว
เจฟฟ์ วินค็อตต์ รับบท เอ็ดด์ เทย์เลอร์
== อ้างอิง ==
== แหล่งข้อมูลอื่น ==
จับตาย 48 ชั่วโมง

จับตาย 48 ชั่วโมง (อังกฤษ: 48 Hrs.) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 1982 กำกับโดย วอลเตอร์ ฮิล นำแสดงโดย นิค โนลเต้, เอ็ดดี้ เมอร์ฟี, แอนเน็ต โอทูล ภาพยนตร์เรื่องนี้มีภาพยนตร์ภาคต่อคือ จับตาย 48 ชั่วโมง ภาค 2
==เนื้อเรื่องย่อ==
แจ๊ค เคทส์ นายตำรวจผู้ต้องรีบตามสืบคดีโดยมี เรจจี้ แฮมมอนด์ นักโทษผู้ซึ่งเป็นพยานคนเดียวในคดีนี้ มีคนมาตามล่าพวกเขา ก็ต้องมีการหนีตายและรับมือกับพวกมัน
==นักแสดง==
นิค โนลเต้ รับบท แจ๊ค เคทส์
เอ็ดดี้ เมอร์ฟี รับบท เรจจี้ แฮมมอนด์
เจมส์ เรมาร์ รับบท อัลเบิร์ต แกนส์
เดวิด แพทริก เคลลี รับบท ลูเทอร์
ซันนี แลนด์แฮม รับบท บิลลี่แบร์
ไบรออน เจมส์ รับบท เบ็น เคโฮ
แอนเน็ต โอทูล รับบท เอเลน มาร์แชล
แฟรงก์ แมคเร รับบท กัปตันเฮเดน
เคอร์รี เชอร์แมน รับบท โรซาลี่
โจนาธาน แบงส์ รับบท นักสืบอัลเกร็น
มาร์ก็อต โรส รับบท เคซีย์
เดนีส ครอสบี้ รับบท แซลลีย์
โอลิเวีย บราวน์ รับบท แคนดี้
==อ้างอิง==
==แหล่งข้อมูลอื่น==
Larry Gross' 48 Hrs. ไดอารี่, Part 1, Part 2, Part 3, Part 4, Part 5, Part 6, Part 7, Part 8, Part 9, และ
Part 10